Document ID: /fineweb-2-swissfilter-quality_10-filterrobots/filtered/01798.jsonl.gz/2010

Das sind mini neue Schlüsselahänger. Ich hans vo de Längi so apasst das schnell uffindbar sind i de Täsche/Rucksack, aber glich nöd zlang. Aber vorallem sinds nüme wie die min aller erste Artikel us Gurtband mitere Klemme vorne, sonder sie sind us hochwertige Baumwolle oder Dry Oilskin miteme Webband ufpeppt. Dazu wird en grosse Schlüsselkarabiner mitgliefert damit mer au meheri Schlüsselbünd dran platz findet. So chamer i de Ferie au mal Gschäftsschlüssel weg nä und hät nur no die private Schlüssel am Karabiner.
Falls du dich frögsch warum ich keini meh mit em Gurtband mache. Ich bin vo de Qualität vo de Klemme sehr enttüscht, de Schlüssel muss zum Teil nur 1mal uf de Steibode flüge und scho isch Klemme vorne so kaputt das mer de Ring nüme chan befestige.
Uf Wunsch chani Baumwollband au so verlängere das mer ihn chan um de Halsträge.